**โครงการ “ลด ละ เลิก” การใช้ภาชนะโฟมและถุงพลาสติกบรรจุอาหาร ประจำปีงบประมาณ พ.ศ.2566**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. หลักการและเหตุผล**

จากสภาพสังคมเศรษฐกิจปัจจุบันที่เปลี่ยนแปลง ท าให้ประชาชนต้องการความสะดวกรวดเร็ว และมี การประกอบอาหารด้วยตนเองน้อยลง ผู้บริโภคส่วนใหญ่หันไปพึ่งร้านอาหารและแผงลอยจำหน่ายอาหาร ซึ่งพบว่าผู้จำหน่ายอาหารหันมาใช้ภาชนะโฟม (Potystyrene) บรรจุอาหารกันอย่างแพร่หลาย เนื่องจากสะดวก ราคาถูกและหาซื้อได้ง่าย ทั้งนี้การนำภาชนะโฟมบรรจุอาหารร้อนจัดหรือมีไขมันมากจะทำให้สารที่สารสไตรีน (Styrene) ซึ่งเป็นสารตั้งต้นในการผลิตโฟมและจดอยู่ในสารก่อมะเร็งรวมถึงสารเคมีอื่น ๆ หลอมละลายออกมาปนเปื้อนในอาหารและโฟมยังเป็นสาเหตุสำคัญอย่างหนึ่งของปัญหาสิ่งแวดดล้อม เนื่องจากใช้เวลาในการย่อยสลายประมาณ 450 ปี กอปกับรัฐบาลกำหนด เรื่องขยะมูลฝอยเป็นวาระแห่งชาติที่ให้ทุกภาคส่วนต้องถือปฏิบัติและให้ความร่วมมือในการลดปริมาณมูลฝอยโดยเฉพาะมูลฝอยประเภทกล่องโฟม ซึ่งเป็นปัญหาสำคัญ ดังนั้นเพื่อให้องค์กรปกครองส่วนท้องถิ่น มีส่วนร่วมในการตอบสนองต่อนโยบายของรัฐบาล ซึ่งเป็นไปตามนโยบายการ ลด ละ เลิกใช้ภาชนะโฟมในการบรรจุอาหารเพื่อคุ้มครองสุขภาพของประชาชน และเป็นการป้องกันปัญหาสิ่งแวดล้อมโดยการส่งเสริมและสร้างกระแสรณรงค์กิจกรรม ลด ละ เลิก การใช้ภาชนะโฟมบรรจุอาหาร

สำนักปลัด องค์การบริหารส่วนตำบลตะโก ได้ตระหนักถึงความสำคัญในการแก้ไขปัญหาดังกล่าว จึงได้ทำโครงการ”ลด ละ เลิก การใช้ภาชนะโฟมและถุงพลาสติกบรรจุอาหาร” เพื่อให้ผู้บริโภคได้ตระหนักถึงผลกระทบจาการใช้โฟม ลดพฤษติกรรมเสี่ยงอันเนื่องมาจากการบริโภคอาหารที่บรรจุจากกล่องโฟม

**2.วัตถุประสงค์**

1. เพื่อให้ผู้บริโภคมีความรู้และทักษะในการเลือกใช้บรรจุภัณฑ์ใสอาหารที่ถูกต้อง

2. เพื่อสร้างจิตสำนึกให้แก่ผู้ประกอบการและผู้บริโภคในการสร้างมาตรฐานความปลอดภัยด้านอาหารได้ถูกต้องและเหมาะสม

3. เพื่อส่งเสริมการมีส่วนร่วมของผู้ประกอบการและผู้บริโภค ร่วมรณรงค์ลดการใช้โฟมบรรจุอาหาร

4. เพื่อลดพฤติกรรมเสี่ยงอันเนื่องมาจากการบริโภคอาหารที่บรรจุจากกล่องโฟม

**3. เป้าหมาย**

ผู้บริหาร สมาชิกสภาฯ บุคลากรในสังกัดองค์การบริหารส่วนตำบลตะโก

**4. วิธีดำเนินการ**

1. เสนอโครงการต่อผู้บริหารท้องถิ่น เพื่อขออนุมัติจัดทำโครงการ

2. ประสานหน่วยงานที่เกี่ยงข้อง เพื่อขอความร่วมมือในการดำเนินการ

3. วางแผนการดำเนินกิจกรรมโครงการ”ลด ละ เลิก” การใช้ภาชนะโฟมและถุงพลาสติก บรรจุอาหาร

4. ดำเนินงานตามแผนที่วางไว้ตามวัน เวลาที่กำหนด

5. สรุปและรายงานผลการดำเนินงานของโครงการ

**5. ระยะเวลาดำเนินโครงการ**

ปีงบประมาณ พ.ศ.2566

**6. สถานที่ดำเนินการ**

องค์การบริหารส่วนตำบลตะโก อำเภอห้วยแถลง จังหวัดนครราชสีมา

**7. หน่วยงานที่รับผิดชอบ**

สำนักปลัด องค์การบริหารส่วนตำบลตะโก

**8. งบประมาณ**

ไม่ใช่งบประมาณ

**9. ผลที่คาดว่าจะได้รับ**

1. ผู้บริโภคมีความรู้และทักษะในการเลือกใช้บรรจุภัณฑ์ใส่อาหารที่ถูกต้อง

2. สร้างจิตสำนึกให้แก่ผู้ประกอบการและผู้บริโภคในการสร้างมาตรฐานความปลอดภัยด้านอาหารได้ถูกต้องและเหมาะสม

3. มีส่วนร่วมของผู้ประกอบการและผู้บริโภค ร่วมรณรงค์ลดการใช้โฟมบรรจุอาหาร

4. ลดพฤติกรรมเสี่ยงอันเนื่องมาจากการบริโภคอาหารที่บรรจุจากกล่องโฟม

**๑0. ผู้เขียน/ผู้เสนอโครงการ**

(ลงชื่อ)

(นางสาวธนพร ทรงจันทึก)

นักจัดการงานทั่วไปชำนาญการ



**๑1. ผู้เห็นชอบโครงการ**

(ลงชื่อ)

( นางกณิศา จันทร์งาม )

รองปลัดองค์การบริหารส่วนตำบลตะโกรักษาการ

ปลัดองค์การบริหารส่วนตำบลตะโก

**11. ผู้อนุมัติโครงกา**



ประกาศสภาองค์การบริหารส่วนตำบลตะโก

## เรื่อง มาตรการรณรงค์ ลด ละเลิก การใช้ภาชนะโฟมบรรจุอาหาร และลดการใช้ภาชนะพลาสติก

**(NO Foam and Low Plastic)**

---------------------------------------------

ตามที่องค์การบริหารส่วนตำบลตะโก ได้รณรงค์ ลด ละเลิก การใช้ภาชนะโฟมบรรจุอาหาร (NO Foam) และอำเภอห้วยแถลง ได้รณรงค์ลดการใช้พลาสติก เพื่อลดปริมาณขยะ รักษาสิ่งแวดล้อม (Low Plastic) เพื่อสุขภาพที่ดีของคนไทย และเพื่อเป็นแบบอย่างแก่ประชาชนและหน่วยงานต่าง ๆ ในพื้นที่องค์การบริหารส่วนตำบลตะโก ตำบลตะโก จจึงขอกำหนดมาตรการในการดำเนินการรณรงค์ดังกล่าว รายละเอียดดังต่อไปนี้

1. องค์การบริหารส่วนตำบลตะโกประกาศเป็นองค์กรต้นแบบ ลด ละ เลิก การใช้ภาชนะโฟมบรรจุอาหาร และลดการใช้ภาชนะพลาสติก

2. พนักงานทุกคนห้ามนำภาชนะโฟมบรรจุอาหารและพลาสติก เข้ามาในหน่วยงาน

3. โรงอาหาร ร้านอาหาร แผงลอย ถเร่ ร้านค้า ร้านสวัสดิการ ที่นำอาหารมาให้บริการในหน่วยงานองค์การบริหารส่วนตำบลตะโก ห้ามใช้ภาชนะโฟมและลดภาชนะพลาสติกบรรจุอาหาร

4. หน่วยงานภายนอกที่เข้ามาจัดกิจกรรมในบริเวณองค์การบริหารส่วนตำบลตะโก ห้ามใช้ภาชนะโฟมและลดภาชนะพลาสติกบรรจุอาหาร

5. กิจกรรมจัดดเลี้ยง จัดประชุม อบรม สัมมนาขององค์การบริหารส่วนตำบลตะโก ที่จัดทั้งในและนอกสถานที่ ห้ามใช้ภาชนะโฟมและลดภาชนะพลาสติกบรรจุอาหาร

ทั้งนี้ ให้ดำเนินตามมาตรการดังกล่าวอย่างเคร่งครัดตั้งแต่บัดนี้เป็นต้นไป เพื่อเป็นแบบอย่างแก่ประชาชนและหน่วยงานต่างๆ ในพื้นที่ต่อไป

จึงประกาศให้ทราบโดยทั่วกัน

ประกาศ ณ วันที่ 9 เดือน พฤษภาคม 2566



( นายไพทูรย์ นรเพชร )

นายกองค์การบริหารส่วนตำบลตะโก